CELEX: 32021R0170
Language: ga
Date: 2021-02-09 00:00:00
Title: Rialachán Cur Chun Feidhme (AE) 2021/170 ón gCoimisiún an 9 Feabhra 2021 maidir le haicmiú earraí áirithe san Ainmníocht Chomhcheangailte

15.2.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 50/1
               
            
         RIALACHÁN CUR CHUN FEIDHME (AE) 2021/170 ÓN gCOIMISIÚN
         an 9 Feabhra 2021
         maidir le haicmiú earraí áirithe san Ainmníocht Chomhcheangailte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,
         De bharr an mhéid seo a leanas:
         
                     (1)
                  
                  
                     Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.
                  
               
                     (2)
                  
                  
                     Le Rialachán (CEE) Uimh. 2658/87 leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann breis foranna léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.
                  
               
                     (3)
                  
                  
                     De bhun na rialacha ginearálta sin, ba cheart na hearraí a bhfuil tuairisc orthu i gcolún (1) den tábla a leagtar amach san Iarscríbhinn a aicmiú faoin gcód CN a luaitear i gcolún (2), de bhua na gcúiseanna a leagtar amach i gcolún (3) den tábla sin.
                  
               
                     (4)
                  
                  
                     Is iomchuí a fhoráil, i ndáil le faisnéis taraife cheangailteach arna heisiúint i leith na n-earraí a bhaineann leis an Rialachán seo ar faisnéis í nach bhfuil i gcomhréir leis an Rialachán seo, go bhféadfaidh an sealbhóir, ar feadh tréimhse áirithe, leanúint den fhaisnéis sin a agairt i gcomhréir le hAirteagal 34(9) de Rialachán (AE) Uimh. 952/2013. Ba cheart an tréimhse sin a shocrú ag 3 mhí.
                  
               
                     (5)
                  
                  
                     Tá na bearta dá bhforáiltear sa Rialachán seo i gcomhréir le tuairim an Choiste um an gCód Custaim,
                  
               TAR ÉIS AN RIALACHÁN SEO A GHLACADH:
         
            Airteagal 1
            Na hearraí a ndéantar tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód CN a luaitear i gcolún (2) den tábla sin.
         
         
            Airteagal 2
            Féadfar leanúint d’fhaisnéis taraife cheangailteach nach bhfuil i gcomhréir leis an Rialachán seo a agairt i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Feabhra 2021.
            
               
                  Thar ceann an Choimisiúin,
               
               
                  Ar son an Uachtaráin,
               
               Gerassimos THOMAS
               
                  An tArd-Stiúrthóir
               
               
                  Ard-Stiúrthóireacht an Chánachais agus an Aontais Chustaim
               
            
         
         
            (1)  IO L 269, 10.10.2013, lch. 1.
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            
                        Tuairisc ar na hearraí
                     
                     
                        Aicmiú (Cód-CN)
                     
                     
                        Cúiseanna
                     
                  
                        (1)
                     
                     
                        (2)
                     
                     
                        (3)
                     
                  
                        Buidéal de dhéanamh gloine a dhéantar go meicniúil, i gcruth blaosc cinn, thart ar 9,5 cm ar airde, ag a bhfuil toilleadh ainmniúil 180 ml. Tá muineál gearr ar an mbuidéal (thart ar 1,5 cm ar a fhad agus an oscailt 2 cm ar thrastomhas) agus stoipéad neamhshéalaithe de dhéanamh coirc, a luíonn go scaoilte in oscailt an bhuidéil.
                        Féach an íomhá  (*1).
                     
                     
                        7013 49 99 
                     
                     
                        Cinntear an t-aicmiú le rialacha ginearálta 1 agus 6 maidir le léirmhíniú na hAinmníochta Comhcheangailte agus le foclaíocht na gcód CN 7013 , 7013 49  agus 7013 49 99 .
                        De bhun a shaintréithe oibiachtúla (cruth sonrach an earra, luíonn an stoipéad go scaoilte i muineál an bhuidéil; dúnadh neamhshéalaithe de dhéanamh coirc), níl an t-earra ceaptha le haghaidh úsáid choitianta tráchtála chun earraí a iompar nó a phacáil de réir bhrí cheannteideal 7010 . Níl an dúnadh de dhéanamh coirc oiriúnach lena áirithiú nach siltear nó nach ndoirtfear a bhfuil san earra le linn iompair. De bharr dhearadh an bhuidéil agus an stoipéid a luíonn go scaoilte tá an t-earra cosúil le deacantar nó cruibhéad ola nó fínéagair, ar earraí iad de chineál a úsáidtear mar earraí gloine boird nó cistine agus atá eisiata ó cheannteideal 7010  (féach freisin Nótaí Míniúcháin an Chórais Chomhchuibhithe (NMCC) ar cheannteideal 7010 , an chéad mhír agus eisiamh an chúigiú mír (c), agus an NMCC ar cheannteideal 7013 , an chéad mhír (1)). Dá réir sin, eisiatar an t-aicmiú faoi cheannteideal 7010  mar bhuidéal gloine, de chineál a úsáidtear chun earraí a iompar nó a phacáil.
                        Dá bhrí sin, tá an t-earra le haicmiú faoi chód CN 7013 49 99  mar earra gloine de chineál a úsáidtear mar earra boird, cistine nó earra comhchosúil (seachas an méid a luaitear faoi cheannteideal 7010  nó 7018 ).
                     
                  
               
            
               (*1)  Le haghaidh faisnéis amháin atá an íomhá.